title: Komisjoni rakendusdirektiiv (EL) 2019/114, 24. jaanuar 2019, millega muudetakse direktiive 2003/90/EÜ ja 2003/91/EÜ, millega kehtestatakse rakendusmeetmed vastavalt nõukogu direktiivi 2002/53/EÜ artikli 7 ja nõukogu direktiivi 2002/55/EÜ artikli 7 kohaldamiseks seoses teatavate põllumajandustaimesortide ja köögiviljasortide kontrollimisel minimaalselt hõlmatavate tunnuste ja kontrollimise miinimumtingimustega (EMPs kohaldatav tekst)

text:
                  25.1.2019

                  ET

                  Euroopa Liidu Teataja

                  L 23/35

         KOMISJONI RAKENDUSDIREKTIIV (EL) 2019/114,
         24. jaanuar 2019,
         millega muudetakse direktiive 2003/90/EÜ ja 2003/91/EÜ, millega kehtestatakse rakendusmeetmed vastavalt nõukogu direktiivi 2002/53/EÜ artikli 7 ja nõukogu direktiivi 2002/55/EÜ artikli 7 kohaldamiseks seoses teatavate põllumajandustaimesortide ja köögiviljasortide kontrollimisel minimaalselt hõlmatavate tunnuste ja kontrollimise miinimumtingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuni 2002. aasta direktiivi 2002/53/EÜ ühise põllumajandustaimesortide kataloogi kohta, (1) eriti selle artikli 7 lõike 2 punkte a ja b,
         võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, (2) eriti selle artikli 7 lõike 2 punkte a ja b,
         ning arvestades järgmist:

                     (1)

                     Komisjoni direktiivid 2003/90/EÜ (3) ja 2003/91/EÜ (4) on vastu võetud selleks, et tagada liikmesriikide ametlikesse kataloogidesse lisatavate sortide vastavus Ühenduse Sordiameti (CPVO) koostatud protokollidele mitmesuguste liikide kontrollimisel minimaalselt hõlmatavate tunnuste ja sortide kontrollimise miinimumtingimuste osas (juhul kui sellised protokollid on vastu võetud). CPVO protokollidega hõlmamata liikide puhul on kõnealuste direktiividega ette nähtud kohaldada Rahvusvahelise Uute Taimesortide Kaitse Liidu (UPOV) suuniseid.

                     (2)

                     Alates direktiivide 2003/90/EÜ ja 2003/91/EÜ viimasest muutmisest rakendusdirektiiviga (EL) 2018/100 (5) on CPVO ja UPOV võtnud vastu täiendavaid protokolle ja kehtestanud suunised ning on kehtivaid protokolle ja suuniseid ajakohastanud.

                     (3)

                     Seepärast tuleks direktiive 2003/90/EÜ ja 2003/91/EÜ vastavalt muuta.

                     (4)

                     Käesoleva direktiiviga ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2003/90/EÜ I ja II lisa asendatakse käesoleva direktiivi lisa A osaga.

            Artikkel 2
            Direktiivi 2003/91/EÜ lisad asendatakse käesoleva direktiivi lisa B osaga.

            Artikkel 3
            Enne 1. septembrit 2019 alustatud kontrollimiste puhul võivad liikmesriigid kohaldada direktiive 2003/90/EÜ ja 2003/91/EÜ sel kujul, nagu neid kohaldati enne muutmist käesoleva direktiiviga.

            Artikkel 4
            Liikmesriigid võtavad käesoleva direktiivi täitmiseks vajalikud õigus- ja haldusnormid vastu ja avaldavad need hiljemalt 31. augustiks 2019. Liikmesriigid edastavad kõnealuste normide teksti viivitamata komisjonile.
            Nad kohaldavad neid norme alates 1. septembrist 2019.
            Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

            Artikkel 5
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 6
            Käesolev direktiiv on adresseeritud liikmesriikidele.

            Brüssel, 24. jaanuar 2019

                  Komisjoni nimel

                  president

               Jean-Claude JUNCKER

            (1)  EÜT L 193, 20.7.2002, lk 1.

            (2)  EÜT L 193, 20.7.2002, lk 33.

            (3)  Komisjoni 6. oktoobri 2003. aasta direktiiv 2003/90/EÜ, millega kehtestatakse rakendusmeetmed nõukogu direktiivi 2002/53/EÜ artikli 7 kohaldamiseks teatavate põllumajandustaimesortide kontrollimisel minimaalselt hõlmatavate tunnuste ja kontrollimise miinimumtingimuste osas (ELT L 254, 8.10.2003, lk 7).

            (4)  Komisjoni 6. oktoobri 2003. aasta direktiiv 2003/91/EÜ, millega kehtestatakse rakendusmeetmed nõukogu direktiivi 2002/55/EÜ artikli 7 kohaldamiseks teatavate köögiviljasortide kontrollimisel minimaalselt hõlmatavate tunnuste ja kontrollimise miinimumtingimuste osas (ELT L 254, 8.10.2003, lk 11).

            (5)  Komisjoni 22. jaanuari 2018. aasta rakendusdirektiiv (EL) 2018/100, millega muudetakse direktiive 2003/90/EÜ ja 2003/91/EÜ, millega kehtestatakse rakendusmeetmed vastavalt nõukogu direktiivi 2002/53/EÜ artikli 7 ja nõukogu direktiivi 2002/55/EÜ artikli 7 kohaldamiseks seoses teatavate põllumajandustaimesortide ja köögiviljasortide kontrollimisel minimaalselt hõlmatavate tunnuste ja kontrollimise miinimumtingimustega (ELT L 17, 23.1.2018, lk 34).

            LISA

               A OSA

                     „I LISA

                        Artikli 1 lõike 2 punktis a osutatud selliste liikide loetelu, mis peavad vastama Ühenduse Sordiameti (CPVO) tehnilistele protokollidele
                         (1)

                                    Teaduslik nimi

                                    Tavanimetus

                                    Ühenduse Sordiameti protokoll

                                    Festuca arundinacea Schreb.

                                 Roog-aruhein

                                 TP 39/1, 1.10.2015.

                                    Festuca filiformis Pourr.

                                 Niitjas aruhein (ahtalehine aruhein)

                                 TP 67/1, 23.6.2011.

                                    Festuca ovina L.

                                 Lamba-aruhein

                                 TP 67/1, 23.6.2011.

                                    Festuca pratensis Huds.

                                 Harilik aruhein

                                 TP 39/1, 1.10.2015.

                                    Festuca rubra L.

                                 Punane aruhein

                                 TP 67/1, 23.6.2011.

                                    Festuca trachyphylla (Hack.) Krajina

                                 Kink-aruhein

                                 TP 67/1, 23.6.2011.

                                    Lolium multiflorum Lam.

                                 Itaalia raihein

                                 TP 4/1, 23.6.2011.

                                    Lolium perenne L.

                                 Karjamaa-raihein

                                 TP 4/1, 23.6.2011.

                                    Lolium x hybridum Hausskn.

                                 Hübriidraihein

                                 TP 4/1, 23.6.2011.

                                    Pisum sativum L. (partim)

                                 Põldhernes

                                 TP 7/2 rev. 2, 15.3.2017.

                                    Poa pratensis L.

                                 Aasnurmikas

                                 TP 33/1, 15.3.2017.

                                    Vicia sativa L.

                                 Suvivikk

                                 TP 32/1, 19.4.2016.

                                    Brassica napus L. var. napobrassica (L.) Rchb.

                                 Kaalikas

                                 TP 89/1, 11.3.2015.

                                    Raphanus sativus L. var. oleiformis Pers.

                                 Õlirõigas

                                 TP 178/1, 15.3.2017.

                                    Brassica napus L. (partim)

                                 Raps

                                 TP 36/2, 16.11.2011.

                                    Cannabis sativa L.

                                 Kanep

                                 TP 276/1, Partial rev., 21.3.2018

                                    Glycine max (L.) Merr.

                                 Põldsoja

                                 TP 80/1, 15.3.2017.

                                    Gossypium spp.

                                 Puuvill

                                 TP 88/1, 19.4.2016.

                                    Helianthus annuus L.

                                 Päevalill

                                 TP 81/1, 31.10.2002.

                                    Linum usitatissimum L.

                                 Harilik lina

                                 TP 57/2, 19.3.2014.

                                    Sinapis alba L.

                                 Valge sinep

                                 TP 179/1, 15.3.2017.

                                    Avena nuda L.

                                 Paljas kaer

                                 TP 20/2, 1.10.2015.

                                    Avena sativa L. (sealhulgas A. byzantina K. Koch)

                                 Harilik kaer (sh bütsantsi kaer)

                                 TP 20/2, 1.10.2015.

                                    Hordeum vulgare L.

                                 Harilik oder

                                 TP 19/4, 1.10.2015.

                                    Oryza sativa L.

                                 Harilik riis

                                 TP 16/3, 1.10.2015.

                                    Secale cereale L.

                                 Harilik rukis

                                 TP 58/1, 31.10.2002.

                                    xTriticosecale Wittm. ex A. Camus

                                 Perekonda Triticum kuuluva liigi ja perekonda Secale kuuluva liigi ristamisel saadud hübriidid

                                 TP 121/2 rev. 1, 16.2.2011.

                                    Triticum aestivum L.

                                 Nisu

                                 TP 3/4 rev. 2, 16.2.2011.

                                    Triticum durum Desf.

                                 Kõva nisu

                                 TP 120/3, 19.3.2014.

                                    Zea mays L. (partim)

                                 Harilik mais

                                 TP 2/3, 11.3.2010.

                                    Solanum tuberosum L.

                                 Harilik kartul

                                 TP 23/3, 15.3.2017.

                     II LISA

                        Artikli 1 lõike 2 punktis b osutatud selliste liikide loetelu, mis peavad vastama Rahvusvahelise Uute Taimesortide Kaitse Liidu (UPOV) kontrollisuunistele
                         (2)

                                    Teaduslik nimi

                                    Tavanimetus

                                    UPOVi suunis

                                    Beta vulgaris L.

                                 Harilik peet

                                 TG 150/3, 4.11.1994.

                                    Agrostis canina L.

                                 Soo-kastehein

                                 TG 30/6, 12.10.1990.

                                    Agrostis gigantea Roth

                                 Suur kastehein

                                 TG 30/6, 12.10.1990.

                                    Agrostis stolonifera L.

                                 Valge kastehein

                                 TG 30/6, 12.10.1990.

                                    Agrostis capillaris L.

                                 Harilik kastehein

                                 TG 30/6, 12.10.1990.

                                    Bromus catharticus Vahl

                                 Lapik luste

                                 TG/180/3, 4.4.2001.

                                    Bromus sitchensis Trin.

                                 Alaska luste

                                 TG/180/3, 4.4.2001.

                                    Dactylis glomerata L.

                                 Harilik kerahein

                                 TG 31/8, 17.4.2002.

                                    xFestulolium Asch. et Graebn.

                                 Perekonda Festuca kuuluva liigi ja perekonda Lolium kuuluva liigi ristamisel saadud hübriidid

                                 TG/243/1, 9.4.2008.

                                    Phleum nodosum L.

                                 Mugultimut

                                 TG/34/6, 7.11.1984.

                                    Phleum pratense L.

                                 Põldtimut

                                 TG/34/6, 7.11.1984.

                                    Lotus corniculatus L.

                                 Harilik nõiahammas

                                 TG 193/1, 9.4.2008.

                                    Lupinus albus L.

                                 Valge lupiin

                                 TG/66/4, 31.3.2004.

                                    Lupinus angustifolius L.

                                 Ahtalehine lupiin

                                 TG/66/4, 31.3.2004.

                                    Lupinus luteus L.

                                 Kollane lupiin

                                 TG/66/4, 31.3.2004.

                                    Medicago doliata Carmign.

                                 Liik lutserni perekonnast

                                 TG 228/1, 5.4.2006.

                                    Medicago italica (Mill.) Fiori

                                 Liik lutserni perekonnast

                                 TG 228/1, 5.4.2006.

                                    Medicago littoralis Rohde ex Loisel.

                                 Liik lutserni perekonnast

                                 TG 228/1, 5.4.2006.

                                    Medicago lupulina L.

                                 Humallutsern

                                 TG 228/1, 5.4.2006.

                                    Medicago murex Willd.

                                 Liik lutserni perekonnast

                                 TG 228/1, 5.4.2006.

                                    Medicago polymorpha L.

                                 Võrkviljaline lutsern

                                 TG 228/1, 5.4.2006.

                                    Medicago rugosa Desr.

                                 Liik lutserni perekonnast

                                 TG 228/1, 5.4.2006.

                                    Medicago sativa L.

                                 Harilik lutsern

                                 TG/6/5, 6.4.2005.

                                    Medicago scutellata (L.) Mill.

                                 Liik lutserni perekonnast

                                 TG 228/1, 5.4.2006.

                                    Medicago truncatula Gaertn.

                                 Liik lutserni perekonnast

                                 TG 228/1, 5.4.2006.

                                    Medicago x varia T. Martyn

                                 Hübriidlutsern

                                 TG/6/5, 6.4.2005.

                                    Trifolium pratense L.

                                 Aasristik

                                 TG/5/7, 4.4.2001.

                                    Trifolium repens L.

                                 Valge ristik

                                 TG/38/7, 9.4.2003.

                                    Vicia faba L.

                                 Põlduba

                                 TG 8/6, 17.4.2002.

                                    Phacelia tanacetifolia Benth.

                                 Harilik keerispea

                                 TG 319/1, 5.4.2017.

                                    Arachis hypogaea L.

                                 Harilik maapähkel

                                 TG/93/4, 9.4.2014.

                                    Brassica rapa L. var. silvestris (Lam.) Briggs

                                 Põld-kapsasrohi (naerishein)

                                 TG 185/3, 17.4.2002.

                                    Carthamus tinctorius L.

                                 Värvisafloor

                                 TG 134/3, 12.10.1990.

                                    Papaver somniferum L.

                                 Unimagun

                                 TG/166/4, 9.4.2014.

                                    Sorghum bicolor (L.) Moench

                                 Sorgo

                                 TG/122/4, 25.3.2015.

                                    Sorghum sudanense (Piper) Stapf.

                                 Sudaani sorgo

                                 TG 122/4, 25.3.2015.

                                    Sorghum bicolor (L.) Moench x Sorghum sudanense (Piper) Stapf

                                 Liikide Sorghum bicolor ja Sorghum sudanense ristamise tulemusel saadud hübriidid

                                 TG 122/4, 25.3.2015

               “

               B OSA

                     „I LISA

                        Artikli 1 lõike 2 punktis a osutatud selliste liikide loetelu, mis peavad vastama Ühenduse Sordiameti (CPVO) tehnilistele protokollidele
                         (3)

                                    Teaduslik nimi

                                    Tavanimetus

                                    Ühenduse Sordiameti protokoll

                                    Allium cepa L. (Cepa rühm)

                                 Harilik sibul, värtensibul

                                 TP 46/2, 1.4.2009.

                                    Allium cepa L. (Aggregatum-rühm)

                                 Pesasibul

                                 TP 46/2, 1.4.2009.

                                    Allium fistulosum L.

                                 Talisibul

                                 TP 161/1, 11.3.2010.

                                    Allium porrum L.

                                 Porrulauk

                                 TP 85/2, 1.4.2009.

                                    Allium sativum L.

                                 Küüslauk

                                 TP 162/1, 25.3.2004.

                                    Allium schoenoprasum L.

                                 Murulauk

                                 TP 198/2, 11.3.2015.

                                    Apium graveolens L.

                                 Varsseller

                                 TP 82/1, 13.3.2008.

                                    Apium graveolens L.

                                 Juurseller

                                 TP 74/1, 13.3.2008.

                                    Asparagus officinalis L.

                                 Harilik aspar ehk spargel

                                 TP 130/2, 16.2.2011.

                                    Beta vulgaris L.

                                 Harilik peet, sh peet Cheltenham

                                 TP 60/1, 1.4.2009.

                                    Beta vulgaris L.

                                 Lehtpeet ehk mangold

                                 TP 106/1, 11.3.2015.

                                    Brassica oleracea L.

                                 Kähar lehtkapsas

                                 TP 90/1, 16.2.2011.

                                    Brassica oleracea L.

                                 Lillkapsas

                                 TP 45/2 rev. 2, 21.3.2018.

                                    Brassica oleracea L.

                                 Spargelkapsas ehk brokoli

                                 TP 151/2 rev., 15.3.2017

                                    Brassica oleracea L.

                                 Rooskapsas

                                 TP 54/2 rev., 15.3.2017

                                    Brassica oleracea L.

                                 Nuikapsas

                                 TP 65/1 rev., 15.3.2017

                                    Brassica oleracea L.

                                 Kähar peakapsas, valge peakapsas ja punane peakapsas

                                 TP 48/3 rev., 15.3.2017

                                    Brassica rapa L.

                                 Pekingi kapsas

                                 TP 105/1, 13.3.2008.

                                    Capsicum annuum L.

                                 Harilik paprika

                                 TP 76/2 rev., 15.3.2017

                                    Cichorium endivia L.

                                 Endiiviasigur

                                 TP 118/3, 19.3.2014.

                                    Cichorium intybus L.

                                 Tööstuslik sigur

                                 TP 172/2, 1.12.2005.

                                    Cichorium intybus L.

                                 Harilik sigur

                                 TP 154/1, 21.3.2018.

                                    Cichorium intybus L.

                                 Salatsigur

                                 TP 173/2, 21.3.2018.

                                    Citrullus lanatus (Thunb.) Matsum. et Nakai

                                 Harilik arbuus

                                 TP 142/2, 19.3.2014.

                                    Cucumis melo L.

                                 Melon

                                 TP 104/2, 21.3.2007.

                                    Cucumis sativus L.

                                 Harilik kurk

                                 TP 61/2 rev., 21.3.2018

                                    Cucurbita maxima Duchesne

                                 Suureviljaline kõrvits

                                 TP 155/1, 11.3.2015.

                                    Cucurbita pepo L.

                                 Harilik kõrvits

                                 TP 119/1 rev., 19.3.2014

                                    Cynara cardunculus L.

                                 Hispaania artišokk ja kardi

                                 TP 184/2, 27.2.2013.

                                    Daucus carota L.

                                 Metsporgand

                                 TP 49/3, 13.3.2008.

                                    Foeniculum vulgare Mill.

                                 Harilik apteegitill (fenkol)

                                 TP 183/1, 25.3.2004.

                                    Lactuca sativa L.

                                 Aedsalat

                                 TP 13/6, 21.3.2018.

                                    Solanum lycopersicum L.

                                 Harilik tomat

                                 TP 44/4 rev. 3, 21.3.2018.

                                    Petroselinum crispum (Mill.) Nyman ex A. W. Hill

                                 Petersell

                                 TP 136/1, 21.3.2007.

                                    Phaseolus coccineus L.

                                 Õisuba

                                 TP 9/1, 21.3.2007.

                                    Phaseolus vulgaris L.

                                 Harilik aeduba

                                 TP 12/4, 27.2.2013.

                                    Pisum sativum L. (partim)

                                 Kortsteraline hernes, siledateraline hernes ja suhkruhernes

                                 TP 7/2 rev. 2, 15.3.2017.

                                    Raphanus sativus L.

                                 Aedrõigas

                                 TP 64/2 rev, 11.3.2015

                                    Rheum rhabarbarum L

                                 Kurdlehine rabarber

                                 TP 62/1, 19.4.2016.

                                    Scorzonera hispanica L.

                                 Aed-mustjuur

                                 TP 116/1, 11.3.2015.

                                    Solanum melongena L.

                                 Harilik baklažaan

                                 TP 117/1, 13.3.2008.

                                    Spinacia oleracea L.

                                 Aedspinat

                                 TP 55/5 rev. 2, 15.3.2017.

                                    Valerianella locusta (L.) Laterr.

                                 Põldkännak

                                 TP 75/2, 21.3.2007.

                                    Vicia faba L. (partim)

                                 Põlduba

                                 TP Broadbean/1, 25.3.2004.

                                    Zea mays L. (partim)

                                 Suhkrumais ja lõhenev mais

                                 TP 2/3, 11.3.2010.

                                    Solanum habrochaites S. Knapp & D.M. Spooner; Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg; Solanum pimpinellifolium L. × Solanum habrochaites S. Knapp & D.M. Spooner

                                 Tomati pookealused

                                 TP 294/1 rev. 3, 21.3.2018.

                                    Cucurbita maxima Duchesne × Cucurbita moschata Duchesne

                                 Liikide Cucurbita maxima Duchesne ja Cucurbita moschata Duchesne ristamise tulemusel saadud hübriidid, mida kasutatakse pookealustena

                                 TP 311/1, 15.3.2017.

                     II LISA

                        Artikli 1 lõike 2 punktis b osutatud selliste liikide loetelu, mis peavad vastama Rahvusvahelise Uute Taimesortide Kaitse Liidu (UPOV) kontrollisuunistele
                         (4)

                                    Teaduslik nimi

                                    Tavanimetus

                                    UPOVi suunis

                                    Brassica rapa L.

                                 Naeris

                                 TG/37/10, 4.4.2001

               “

               (1)  Kõnealuste protokollide tekst on kättesaadav Ühenduse Sordiameti (CPVO) veebisaidil (www.cpvo.europa.eu).

               (2)  Kõnealuste suuniste tekst on kättesaadav UPOVi veebisaidil (www.upov.int).

               (3)  Kõnealuste protokollide tekst on kättesaadav Ühenduse Sordiameti (CPVO) veebisaidil (www.cpvo.europa.eu).

               (4)  Kõnealuste suuniste tekst on kättesaadav UPOVi veebisaidil (www.upov.int).


title: Komisjoni rakendusdirektiiv (EL) 2018/1581, 19. oktoober 2018, millega muudetakse nõukogu direktiivi 2009/119/EÜ seoses varude säilitamise kohustuste arvutamise meetodiga

text:
                  22.10.2018

                  ET

                  Euroopa Liidu Teataja

                  L 263/57

         KOMISJONI RAKENDUSDIREKTIIV (EL) 2018/1581,
         19. oktoober 2018,
         millega muudetakse nõukogu direktiivi 2009/119/EÜ seoses varude säilitamise kohustuste arvutamise meetodiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. septembri 2009. aasta direktiivi 2009/119/EÜ, millega kohustatakse liikmesriike säilitama toornafta ja/või naftatoodete miinimumvarusid, (1) eelkõige selle artikli 3 lõiget 4,
         ning arvestades järgmist:

                     (1)

                     Vastavalt direktiivi 2009/119/EÜ artiklile 22 vaatas komisjon läbi selle toimimise ja rakendamise („vahehindamine“), mille käigus ilmnes vajadus teha rida tehnilisi muudatusi direktiivi, et lihtsustada selle rakendamist (2).

                     (2)

                     Kui direktiivi 2009/119/EÜ kohase iga-aastase varude säilitamise kohustuse algus lükatakse edasi kolme kuu võrra, saaksid liikmesriigid juurde aega oma sisemiste haldusmenetluste lõpuleviimiseks, mis lihtsustataks tähtajanõude järgimist ja annaks võimaluse täita seda nõuet ka väiksemate kuludega.

                     (3)

                     Euroopa Parlamendi ja nõukogu määrus (EÜ) nr 1099/2008 (3) on viitedokument, kus on määratletud mõiste „naftavarud“ ning mitmesugused naftasaadused, mis on asjakohased varude, kriisi- ja erivarude säilitamise kohustuse ja aruandluse seisukohast. Määrust (EÜ) nr 1099/2008 on mitu korda muudetud. Sellepärast on viited määruse (EÜ) nr 1099/2008 sätetele direktiivis 2009/119/EÜ vananenud ning neid tuleb kohandada nii, et nad viitaksid kõnealuse määruse asjakohastele sätetele.

                     (4)

                     Kahe erineva meetodi kasutamine selliste naftakoguste arvutamisel, mis ei ole asjakohased varude säilitamise kohustuse arvutamisel (sõltuvad sellest, kas eelmise aasta toorbensiini saagis on väiksem või suurem kui 7 %,), on viinud selleni, et mõne liikmesriigi varude säilitamise kohustused hakkasid kõikuma, mis võib põhjustada märkimisväärset rahalist koormust ja nõuete mittetäitmist, mis ei ole direktiivi eesmärgiga kooskõlas. Loobumine künnisest 7 % ja ühesuguste võimaluste andmine kõikidele liikmesriikidele peaks ebavõrdsuse ja põhjendamatud kõikumised kaotama.

                     (5)

                     Kooskõlas liikmesriikide 28. septembri 2011. aasta ühise poliitilise deklaratsiooni ja komisjoni selgitavate dokumentidega (4) on liikmesriigid võtnud kohustuse lisada põhjendatud juhtudel oma ülevõtmismeetmete teatele ühe või mitu dokumenti, milles selgitatakse seost direktiivi osade ja vastavate ülevõtvate siseriiklike õigusaktide osade vahel.

                     (6)

                     Käesoleva direktiiviga ettenähtud meetmed on kooskõlas direktiivi 2009/119/EÜ artikli 23 kohaselt asutatud komitee arvamusega,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2009/119/EÜ muudetakse järgmiselt:

                        1)

                        artikli 2 punkt i asendatakse järgmisega:
                        „i)   „naftavarud“– energiatoodete varud, mis on loetletud määruse (EÜ) nr 1099/2008 A lisa punktis 3.4“;

                        2)

                        artikli 3 lõige 3 asendatakse järgmisega:

                           „3.   Olenemata lõikest 2 määratakse kõnealuses lõikes osutatud keskmine päevane puhasimport ja sisetarbimine iga kalendriaasta 1. jaanuarist kuni 30. juunini kestva perioodi kohta kindlaks vastava kalendriaasta suhtes üle-eelmisel kalendriaastal imporditud või tarbitud koguste põhjal.“;

                        3)

                        artikli 6 lõike 1 teine lause asendatakse järgmisega:
                        „Register sisaldab eeskätt teavet, mida on vaja hoidla, rafineerimistehase või lao, kus kõnealused varud asuvad, täpse asukoha kindlaksmääramiseks, samuti teavet varude koguste, omaniku ja laadi kohta vastavalt määruse (EÜ) nr 1099/2008 A lisa punktis 3.4 määratletud kategooriatele.“;

                        4)

                        artikli 9 lõike 2 esimene lause asendatakse järgmisega:

                           „2.   Erivarud võivad koosneda üksnes ühest või mitmest järgmisest tootekategooriast, mis on määratletud määruse (EÜ) nr 1099/2008 A lisa punktis 3.4:“;

                        5)

                        artikli 9 lõike 3 kolmas lõik asendatakse järgmisega:
                        „Esimeses ja teises lõigus osutatud toornafta ekvivalendi arvutamiseks korrutatakse määruse (EÜ) nr 1099/2008 C lisa punktis 3.2.2.11 määratletud „vaatluste põhjal kindlaksmääratud siseriiklike brutotarnete“ kogusumma koefitsiendiga 1,2 nende toodete puhul, mis kuuluvad kasutatavatesse või asjaomastesse tootekategooriatesse. Rahvusvahelisi merepunkrivarusid arvutustes arvesse ei võeta.“;

                        6)

                        II lisa teine lõik asendatakse järgmisega:
                        „sisetarbimine on üksnes järgmiste toodete määruse (EÜ) nr 1099/2008 C lisa punktis 3.2.2.11 määratletud „vaatluste põhjal kindlaksmääratud siseriiklike brutotarnete“ kogusumma: mootoribensiin, lennukibensiin, bensiini tüüpi reaktiivkütus (toorbensiini tüüpi reaktiivkütus või JP4), petrooleumi tüüpi reaktiivkütus, muu petrooleum, gaasi- ja diisliõli (kütteõli destillaat), kütteõli (nii suure kui ka väikese väävlisisaldusega), nagu on määratletud määruse (EÜ) nr 1099/2008 A lisa punktis 3.4.“;

                        7)

                        III lisa kuuenda punkti alapunkt a asendatakse järgmisega:

                                    „a)

                                    arvata varude hulka kõik muud määruse (EÜ) nr 1099/2008 A lisa punktis 3.4 määratletud naftatoodete varud ja arvutada toornafta ekvivalendi, korrutades kogused teguriga 1,065, või“;

                        8)

                        I lisa asendatakse käesoleva direktiivi lisas esitatud tekstiga.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 19. oktoobriks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
               Nad kohaldavad neid norme alates 1. jaanuarist 2020.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 19. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 265, 9.10.2009, lk 9.

            (2)  Komisjoni talituste töödokument nõukogu direktiivi 2009/119/EÜ (millega kohustatakse liikmesriike säilitama toornafta ja/või naftatoodete miinimumvarusid) vahehindamise kohta (SWD (2017) 439 final)

            (3)  Euroopa Parlamendi ja nõukogu 22. oktoobri 2008. aasta määrus (EÜ) nr 1099/2008 energiastatistika kohta (ELT L 304, 14.11.2008, lk 1).

            (4)  ELT C 369, 17.12.2011, lk 14.

            LISA
            „

                     I LISA

                        NAFTATOODETE IMPORDI TOORNAFTA EKVIVALENDI ARVUTUSMEETOD

                     Liikmesriigid arvutavad naftatoodete impordi toornafta ekvivalendi, millele on osutatud artiklis 3, kasutades järgmist meetodit.

                                 1)

                                 Imporditava toornafta, veeldatud maagaasi, rafineerimistehaste lähteainete ja muude määruse (EÜ) nr 1099/2008 (*1) A lisa punktis 3.4 määratletud süsivesinike summaarne puhasimport arvutatakse ja kohandatakse, et võtta arvesse kõiki varude muutusi. Toorbensiini saagise arvestamiseks vähendatakse saadud tulemust ühel järgmistest viisidest:

                                             —

                                             lahutatakse 4 %;

                                             —

                                             lahutatakse keskmine toorbensiini saagis;

                                             —

                                             lahutatakse tegelik toorbensiini netotarbimine.

                                 2)

                                 Kõigi määruse (EÜ) nr 1099/2008 A lisa punktis 3.4 määratletud muude imporditavate naftasaaduste (v.a toorbensiin) summaarne puhasimport arvutatakse välja ja saadud summat kohandatakse varude muutuste arvesse võtmiseks ning korrutatakse teguriga 1,065.

                           Punktides 1 ja 2 saadud koguste summa kujutab endast toornafta ekvivalenti.
                     Rahvusvahelisi merepunkrivarusid arvutustes arvesse ei võeta.

               “


title: Komisjoni delegeeritud direktiiv (EL) 2019/369, 13. detsember 2018, millega muudetakse raamotsuse 2004/757/JSK lisa seoses uute psühhoaktiivsete ainete lisamisega uimasti määratlusse

text:
                  7.3.2019

                  ET

                  Euroopa Liidu Teataja

                  L 66/3

         KOMISJONI DELEGEERITUD DIREKTIIV (EL) 2019/369,
         13. detsember 2018,
         millega muudetakse raamotsuse 2004/757/JSK lisa seoses uute psühhoaktiivsete ainete lisamisega uimasti määratlusse
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. novembri 2017. aasta direktiivi (EL) 2017/2103, millega muudetakse nõukogu raamotsust 2004/757/JSK uute psühhoaktiivsete ainete lisamiseks uimasti määratlusse ja tunnistatakse kehtetuks nõukogu otsus 2005/387/JSK, (1) eriti selle artikli 3 lõiget 3,
         ning arvestades järgmist:

                     (1)

                     Nõukogu raamotsuse 2004/757/JSK (2) lisa sisaldab loetelu ainetest, mis kuuluvad uimasti määratlusse kõnealuse raamotsuse artikli 1 lõike 1 punkti b kohaselt.

                     (2)

                     Raamotsuse 2004/757/JSK lisa lisati direktiiviga (EL) 2017/2103. Selles on loetletud kõik uued psühhoaktiivseid ained, mille suhtes enne direktiivi (EL) 2017/2103 vastuvõtmist rakendati kontrollimeetmeid ja kriminaalkaristusi nõukogu otsuse 2005/387/JSK alusel (3).

                     (3)

                     Direktiiviga (EL) 2017/2103 tunnistati otsus 2005/387/JSK alates 23. novembrist 2018 kehtetuks. Alates direktiivi (EL) 2017/2103 vastuvõtmisest kuni 23. novembrini 2018 kehtestati otsuse 2005/387/JSK alusel kontrollimeetmed ja kriminaalkaristused viie uue psühhoaktiivse aine kohta. Kuid need uued psühhoaktiivsed ained ei ole veel raamotsuse 2004/757/JSK lisasse lisatud.

                     (4)

                     Seega tuleks otsuse 2005/387/JSK kehtetuks tunnistamise tõttu lisada raamotsuse 2004/757/JSK lisasse järgmised uued psühhoaktiivsed ained:

                                 a)

                                    N-fenüül-N-[1-(2-fenüületüül)piperidiin-4-üül]furaan-2-karboksamiid (furanüülfentanüül), mille suhtes kehtestati kontrollimeetmed nõukogu rakendusotsusega (EL) 2017/2170 (4);

                                 b)

                                    N-(1-amino-3,3-dimetüül-1-oksobutaan-2-üül)-1-(tsükloheksüülmetüül)-1H-indasool-3-karboksamiid (ADB-CHMINACA), mille suhtes kehtestati kontrollimeetmed nõukogu rakendusotsusega (EL) 2018/747 (5);

                                 c)

                                 1-(4-tsüanobutüül)-N-(2-fenüülpropaan-2-üül)-1H-indasool-3-karboksamiid (CUMYL-4CN-BINACA), mille suhtes kehtestati kontrollimeetmed nõukogu rakendusotsusega (EL) 2018/748 (6);

                                 d)

                                    N-fenüül-N-[1-(2-fenüületüül)piperidiin-4-üül]tsüklopropaankarboksamiid (tsüklopropüülfentanüül) ja 2-metoksü-N-fenüül-N-[1-(2-fenüületüül)piperidiin-4-üül]atseetamiid (metoksüatsetüülfentanüül), mille suhtes kehtestati kontrollimeetmed nõukogu rakendusotsusega (EL) 2018/1463 (7).

                     (5)

                     Iirimaa suhtes on direktiiv (EL) 2017/2103 siduv ja seepärast osaleb Iirimaa käesoleva delegeeritud direktiivi vastuvõtmises ja kohaldamises.

                     (6)

                     Ühendkuningriigi suhtes direktiiv (EL) 2017/2103 siduv ei ole ning seepärast ei osale Ühendkuningriik käesoleva delegeeritud direktiivi vastuvõtmisel ja kohaldamisel ning see ei ole tema suhtes siduv ega kohaldatav.

                     (7)

                     Taani suhtes ei ole direktiiv (EL) 2017/2103 siduv ning seepärast ei osale Taani käesoleva delegeeritud direktiivi vastuvõtmisel ja kohaldamisel ning see ei ole tema suhtes siduv ega kohaldatav.

                     (8)

                     Raamotsust 2004/757/JSK tuleks seetõttu vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Raamotsuse 2004/757/JSK muutmine
            Raamotsuse 2004/757/JSK lisas olevasse loetellu lisatakse järgmised kanded:

                           „13.

                              N-fenüül-N-[1-(2-fenüületüül)piperidiin-4-üül]furaan-2-karboksamiid (furanüülfentanüül), nagu osutatud nõukogu rakendusotsuses (EL) 2017/2170 (*1).

                           14.

                              N-(1-amino-3,3-dimetüül-1-oksobutaan-2-üül)-1-(tsükloheksüülmetüül)-1H-indasool-3-karboksamiid (ADB-CHMINACA), nagu osutatud nõukogu rakendusotsuses (EL) 2018/747 (*2).

                           15.

                           1-(4-tsüanobutüül)-N-(2-fenüülpropaan-2-üül)-1H-indasool-3-karboksamiid (CUMYL-4CN-BINACA), nagu osutatud nõukogu rakendusotsuses (EL) 2018/748 (*3).

                           16.

                              N-fenüül-N-[1-(2-fenüületüül)piperidiin-4-üül]tsüklopropaankarboksamiid (tsüklopropüülfentanüül) ja 2-metoksü-N-fenüül-N-[1-(2-fenüületüül)piperidiin-4-üül]atseetamiid (metoksüatsetüülfentanüül), nagu osutatud nõukogu rakendusotsuses (EL) 2018/1463 (*4).

            Artikkel 2
            Ülevõtmine

               1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 7. septembriks 2019. Raamotsuse 2004/757/JSK lisa punkti 16, millele on viidatud käesoleva direktiivi artiklis 1, järgimiseks vajalikud õigus- ja haldusnormid jõustavad nad siiski 29. septembriks 2019. Liikmesriigid edastavad kõnealuste õigus- ja haldusnormide teksti viivitamata komisjonile.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Jõustumine
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele kooskõlas aluslepingutega.

            Brüssel, 13. detsember 2018

                  Komisjoni nimel

                  president

               Jean-Claude JUNCKER

            (1)  ELT L 305, 21.11.2017, lk 12.

            (2)  Nõukogu 25. oktoobri 2004. aasta raamotsus 2004/757/JSK, millega kehtestatakse miinimumeeskirjad ebaseadusliku uimastiäri kuriteokoosseisu ja karistuste kohta (ELT L 335, 11.11.2004, lk 8).

            (3)  Nõukogu 10. mai 2005. aasta otsus 2005/387/JSK uusi psühhoaktiivseid aineid käsitleva teabe vahetuse, riski hindamise ja kontrolli kohta (ELT L 127, 20.5.2005, lk 32).

            (4)  Nõukogu 15. novembri 2017. aasta rakendusotsus (EL) 2017/2170 N-fenüül-N-[1-(2-fenüületüül)piperidiin-4-üül]furaan-2-karboksamiidi (furanüülfentanüüli) suhtes kontrollimeetmete kehtestamise kohta (ELT L 306, 22.11.2017, lk 19).

            (5)  Nõukogu 14. mai 2018. aasta rakendusotsus (EL) 2018/747 uue psühhoaktiivse aine N-(1-amino-3,3-dimetüül-1-oksobutaan-2-üül)-1-(tsükloheksüülmetüül)-1H-indasool-3-karboksamiidi (ADB-CHMINACA) suhtes kontrollimeetmete kehtestamise kohta (ELT L 125, 22.5.2018, lk 8).

            (6)  Nõukogu 14. mai 2018. aasta rakendusotsus (EL) 2018/748 uue psühhoaktiivse aine 1-(4-tsüanobutüül)-N-(2-fenüülpropaan-2-üül)-1H-indasool-3-karboksamiidi (CUMYL-4CN-BINACA) suhtes kontrollimeetmete kehtestamise kohta (ELT L 125, 22.5.2018, lk 10).

            (7)  Nõukogu 28. septembri 2018. aasta rakendusotsus (EL) 2018/1463 uute psühhoaktiivsete ainete N-fenüül-N-[1-(2-fenüületüül)piperidiin-4-üül]tsüklopropaankarboksamiidi (tsüklopropüülfentanüül) ja 2-metoksü-N-fenüül-N-[1-(2-fenüületüül)piperidiin-4-üül]atseetamiidi (metoksüatsetüülfentanüül) suhtes kontrollimeetmete kehtestamise kohta (ELT L 245, 1.10.2018, lk 9).


title: Komisjoni rakendusdirektiiv (EL) 2019/990, 17. juuni 2019, millega muudetakse nõukogu direktiivi 2002/55/EÜ artikli 2 lõike 1 punktis b, nõukogu direktiivi 2008/72/EÜ II lisas ja komisjoni direktiivi 93/61/EMÜ lisas esitatud perekondade ja liikide loetelu (EMPs kohaldatav tekst)

text:
                  18.6.2019

                  ET

                  Euroopa Liidu Teataja

                  L 160/14

         KOMISJONI RAKENDUSDIREKTIIV (EL) 2019/990,
         17. juuni 2019,
         millega muudetakse nõukogu direktiivi 2002/55/EÜ artikli 2 lõike 1 punktis b, nõukogu direktiivi 2008/72/EÜ II lisas ja komisjoni direktiivi 93/61/EMÜ lisas esitatud perekondade ja liikide loetelu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, (1) eriti selle artikli 2 lõiget 2,
         võttes arvesse nõukogu 15. juuli 2008. aasta direktiivi 2008/72/EÜ köögiviljade paljundus- ja istutusmaterjali, välja arvatud seemne turustamise kohta, (2) eriti selle artikli 1 lõiget 3 ja artiklit 22,
         võttes arvesse komisjoni 2. juuli 1993. aasta direktiivi 93/61/EMÜ, milles sätestatakse loetelu tingimuste kohta, millele peab nõukogu direktiivi 92/33/EMÜ kohaselt vastama köögiviljade paljundus- ja istutusmaterjal, v.a seeme, (3) eriti selle artiklit 1,
         ning arvestades järgmist:

                     (1)

                     Direktiivides 2002/55/EÜ ja 2008/72/EÜ on direktiividega hõlmatud liigid sätestatud kaheveerulises tabelis, kus ühes veerus on loetletud liigi teaduslik nimetus ja teises on loetletud iga liigi puhul vähemalt üks üldnimetus.

                     (2)

                     Teatavad köögiviljaliikide sordid kuuluvad nende teaduslike nimetuste all loetletud liikidesse, kuid mitte üldnimetustega kirjeldatud sortide hulka. Seepärast tuleks täpsustada, kas konkreetne sort kuulub direktiivide 2002/55/EÜ ja 2008/72/EÜ kohaldamisalasse.

                     (3)

                     Täpsustuse puhul tuleks arvesse võtta asjaolu, et kui teatavate mitmekesiste köögiviljaliikide sorte turustatakse liidus laialdaselt, siis teiste sortide turg piirdub riigi või piirkonna tasandiga. Seega ei oleks asjakohane hõlmata kõnealuste köögiviljaliikide kõiki sorte. Seepärast tuleks täpsustada, et teatavate liikide puhul tuleks hõlmata kõik sordid, samas kui teatavate muude liikide puhul tuleks hõlmata ainult osa sortidest.

                     (4)

                     Kasvatatavate taimede rahvusvahelises nomenklatuuris võeti kasvatatavate liikide sortide klassifitseerimiseks ametlikult kasutusele rühma kategooria. Rühma kategooria on sobiv vahend teatavate selliste liikide sortide määratlemiseks, mis kuuluvad direktiivide 2002/55/EÜ ja 2008/72/EÜ kohaldamisalasse.

                     (5)

                     Et täpsustada, kas hõlmatud on kõik köögiviljaliikide sordid või üksnes teatavad rühmad, tuleks muuta direktiivides 2002/55/EÜ ja 2008/72/EÜ esitatud liikide tabeleid. Köögiviljaliikide botaanilised nimetused ja nendesse liikidesse kuuluvate rühmade nimetused tuleks esitada hierarhilises järjekorras, et vältida võimalikku ebaselgust seoses asjaomaste liikide sortide ulatusega.

                     (6)

                     Sortide liikidevahelise ja liigisisese ristamise tulemusena võivad tekkida köögiviljaliikide sordid, mis ei kuulu ühtegi kindlaksmääratud liiki ega rühma. Et sellised sordid kuuluksid direktiivi 2002/55/EÜ kohaldamisalasse, peaks liikide loetelu sisaldama kõnealuse direktiivi artikli 2 lõike 1 punktis b esitatud loetellu kantud liikide ja rühmade vahelisi ristandeid.

                     (7)

                     Direktiivi 2002/55/EÜ artikli 2 lõike 1 punktis b loetletud rühmad peaksid vajaduse korral kajastuma ka kõnealuse direktiivi II lisa punkti 3 alapunktis a ja III lisa punktis 2 esitatud loeteludes.

                     (8)

                     Seepärast tuleks direktiive 2002/55/EÜ, 2008/72/EÜ ja 93/61/EMÜ vastavalt muuta.

                     (9)

                     Komisjoni direktiiviga 93/61/EMÜ rakendatakse nõukogu direktiivi 92/33/EÜ (4) artiklit 4, mis on kehtetuks tunnistatud ja asendatud nõukogu direktiivi 2008/72/EÜ artikliga 4. Direktiivi 93/61/EMÜ lisas on esitatud loetelu, milles on sätestatud köögiviljade paljundusmaterjali suhtes kohaldatavad tingimused ning kus on loetletud asjaomased liigid ja kahjulikud organismid, mis võivad mõjutada nende kvaliteeti.

                     (10)

                     Direktiivis 93/61/EMÜ tuleks lisas esitatud loetelu ajakohastamise raames ajakohastada teatavate liikide botaanilisi nimetusi vastavalt teaduslike teadmiste arengule.

                     (11)

                     Käesoleva direktiiviga ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2002/55/EÜ muudatused
            Direktiivi 2002/55/EÜ muudetakse vastavalt käesoleva direktiivi lisa A osale.

            Artikkel 2
            Direktiivi 2008/72/EÜ muudatused
            Direktiivi 2008/72/EÜ II lisa asendatakse käesoleva direktiivi lisa B osas esitatud tekstiga.

            Artikkel 3
            Direktiivi 93/61/EMÜ muudatused
            Direktiivi 93/61/EMÜ lisa muudetakse vastavalt käesoleva direktiivi lisa C osale.

            Artikkel 4
            Ülevõtmine
            Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. juuniks 2020. Liikmesriigid teatavad nendest viivitamata komisjonile.
            Nad kohaldavad neid norme alates 1. juulist 2020.
            Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

            Artikkel 5
            Jõustumine
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 6
            Adressaadid
            Käesolev direktiiv on adresseeritud liikmesriikidele.

            Brüssel, 17. juuni 2019

                  Komisjoni nimel

                  president

               Jean-Claude JUNCKER

            (1)  EÜT L 193, 20.7.2002, lk 33.

            (2)  ELT L 205, 1.8.2008, lk 28.

            (3)  EÜT L 250, 7.10.1993, lk 19.

            (4)  Nõukogu 28. aprilli 1992. aasta direktiiv 92/33/EMÜ köögiviljade paljundus- ja istutusmaterjali, välja arvatud seemne turustamise kohta (ELT L 157, 10.6.1992, lk 1).

            LISA
            A OSA
            Direktiivi 2002/55/EÜ muudetakse järgmiselt.

                        1)

                        Artikli 2 lõike 1 punkt b asendatakse järgmisega:

                                    „Allium cepa L.

                                                —

                                                   Cepa rühm (harilik sibul, värtensibul)

                                                —

                                                   Aggregatum'i rühm (pesasibul (e šalottsibul))

                                       Allium fistulosum L. (rindeline sibul)

                                                —

                                                kõik sordid

                                       Allium porrum L. (porrulauk)

                                                —

                                                kõik sordid

                                       Allium sativum L. (küüslauk)

                                                —

                                                kõik sordid

                                       Allium schoenoprasum L. (murulauk)

                                                —

                                                kõik sordid

                                       Anthriscus cerefolium (L.) Hoffm. (aed-harakputk)

                                                —

                                                kõik sordid

                                       Apium graveolens L.

                                                —

                                                Aedselleri rühm

                                                —

                                                Juurselleri rühm

                                       Asparagus officinalis L. (spargel)

                                                —

                                                kõik sordid

                                       Beta vulgaris L.

                                                —

                                                Punapeedi rühm (harilik peet, sh peet Cheltenham)

                                                —

                                                Lehtpeedi rühm (lehtpeet e mangold)

                                       Brassica oleracea L.

                                                —

                                                Lehtkapsa rühm

                                                —

                                                Lillkapsa rühm

                                                —

                                                   Capitata rühm (punane peakapsas ja valge peakapsas)

                                                —

                                                Rooskapsa rühm

                                                —

                                                Nuikapsa rühm

                                                —

                                                Kähara peakapsa rühm

                                                —

                                                Spargelkapsa rühm (brokoli, asparkapsas)

                                                —

                                                Palmkapsa rühm

                                                —

                                                Tuttkapsa rühm (portugali kapsas)

                                       Brassica rapa L.

                                                —

                                                Hiina kapsa rühm

                                                —

                                                Naeri rühm

                                       Capsicum annuum L. (harilik paprika e punapipar)

                                                —

                                                kõik sordid

                                       Cichorium endivia L. (endiiviasigur)

                                                —

                                                kõik sordid

                                       Cichorium intybus L.

                                                —

                                                Salatsiguri rühm

                                                —

                                                Hariliku siguri rühm (punasigur e Itaalia sigur)

                                                —

                                                Tööstusliku siguri (juursiguri) rühm

                                       Citrullus lanatus (Thunb.) Matsum. et Nakai (harilik arbuus)

                                                —

                                                kõik sordid

                                       Cucumis melo L. (melon)

                                                —

                                                kõik sordid

                                       Cucumis sativus L.

                                                —

                                                Hariliku kurgi rühm

                                                —

                                                Kornišoni rühm

                                       Cucurbita maxima Duchesne (suureviljaline kõrvits)

                                                —

                                                kõik sordid

                                       Cucurbita pepo L. (harilik kõrvits, sh küps kõrvits, samuti taldrikkõrvits või rullkõrvits, sh küpsemata taldrikkõrvits)

                                                —

                                                kõik sordid

                                       Cynara cardunculus L.

                                                —

                                                Hispaania artišoki rühm

                                                —

                                                Kardi rühm

                                       Daucus carota L. (porgand ja söödaporgand)

                                                —

                                                kõik sordid

                                       Foeniculum vulgare Mill. (harilik apteegitill)

                                                —

                                                   Azoricum'i rühm

                                       Lactuca sativa L. (aedsalat)

                                                —

                                                kõik sordid

                                       Solanum lycopersicum L. (tomat)

                                                —

                                                kõik sordid

                                       Petroselinum crispum (Mill.) Nyman ex A. W. Hill

                                                —

                                                Lehtpeterselli rühm

                                                —

                                                Juurpeterselli rühm

                                       Phaseolus coccineus L. (õisuba)

                                                —

                                                kõik sordid

                                       Phaseolus vulgaris L.

                                                —

                                                Põõsasaedoa rühm

                                                —

                                                Lattoa rühm

                                       Pisum sativum L.

                                                —

                                                Siledateralise herne rühm

                                                —

                                                Kortsteralise herne rühm

                                                —

                                                Suhkruherne rühm

                                       Raphanus sativus L.

                                                —

                                                Redise rühm

                                                —

                                                Musta rõika rühm

                                       Rheum rhabarbarum L. (harilik rabarber)

                                                —

                                                kõik sordid

                                       Scorzonera hispanica L. (aed-mustjuur)

                                                —

                                                kõik sordid

                                       Solanum melongena L. (baklažaan)

                                                —

                                                kõik sordid

                                       Spinacia oleracea L. (aedspinat)

                                                —

                                                kõik sordid

                                       Valerianella locusta (L.) Laterr. (põldkännak)

                                                —

                                                kõik sordid

                                       Vicia faba L. (põlduba)

                                                —

                                                kõik sordid

                                       Zea mays L.

                                                —

                                                Suhkrumaisi rühm

                                                —

                                                Lõheneva maisi rühm

                              Eespool loetletud liikide ja rühmade kõik ristandid.“

                        2)

                        II lisa punkti 3 alapunkti a tabeli esimeses veerus asendatakse kannete „Asparagus officinalis“ ja „Cichorium endivia“ vahel paiknevad kanded järgmisega:

                                    „Beta vulgaris (punapeedi rühm)

                                       Beta vulgaris (muu kui punapeedi rühm)

                                       Brassica oleracea (lillkapsa rühm)

                                       Brassica oleracea (muu kui lillkapsa rühm)

                                       Brassica rapa (hiina kapsa rühm)

                                       Brassica rapa (naeri rühm)

                                       Capsicum annuum

                                       Cichorium intybus (salatsiguri rühm, hariliku siguri rühm)

                                       Cichorium intybus (tööstusliku siguri (juursiguri) rühm)“.

                        3)

                        III lisa punkti 2 tabeli esimeses veerus asendatakse kannete „Capsicum annuum“ ja „Cichorium endiviva“ vahel paiknevad kanded järgmisega:

                                    „Cichorium intybus (salatsiguri rühm, hariliku siguri rühm)

                                       Cichorium intybus (tööstusliku siguri (juursiguri) rühm)“.

                  B OSA

                     „II LISA

                        Artikli 1 lõikes 2 esitatud perekondade ja liikide loetelu

                                    Allium cepa L.

                                                Cepa rühm (harilik sibul, värtensibul)

                                                Aggregatum rühm (pesasibul (e šalottsibul))

                                    Allium fistulosum L. (rindeline sibul)

                                             kõik sordid

                                    Allium porrum L. (porrulauk)

                                             kõik sordid

                                    Allium sativum L. (küüslauk)

                                             kõik sordid

                                    Allium schoenoprasum L. (murulauk)

                                             kõik sordid

                                    Anthriscus cerefolium (L.) Hoffm. (aed-harakputk)

                                             kõik sordid

                                    Apium graveolens L.

                                             Aedselleri rühm

                                             Juurselleri rühm

                                    Asparagus officinalis L. (spargel)

                                             kõik sordid

                                    Beta vulgaris L.

                                             Punapeedi rühm (harilik peet, sh peet Cheltenham)

                                             Lehtpeedi rühm (lehtpeet e mangold)

                                    Brassica oleracea L.

                                             Lehtkapsa rühm

                                             Lillkapsa rühm

                                                Capitata rühm (punane peakapsas ja valge peakapsas)

                                             Rooskapsa rühm

                                             Nuikapsa rühm

                                             Kähara peakapsa rühm

                                             Spargelkapsa rühm (brokoli, asparkapsas)

                                             Palmkapsa rühm

                                             Tuttkapsa rühm (portugali kapsas)

                                    Brassica rapa L.

                                             Hiina kapsa rühm

                                             Naeri rühm

                                    Capsicum annuum L. (harilik paprika e punapipar)

                                             kõik sordid

                                    Cichorium endivia L. (endiiviasigur)

                                             kõik sordid

                                    Cichorium intybus L.

                                             Salatsiguri rühm

                                             Hariliku siguri rühm (punasigur e Itaalia sigur)

                                             Tööstusliku siguri (juursiguri) rühm

                                    Citrullus lanatus (Thunb.) Matsum. et Nakai (harilik arbuus)

                                             kõik sordid

                                    Cucumis melo L. (melon)

                                             kõik sordid

                                    Cucumis sativus L.

                                             Hariliku kurgi rühm

                                             Kornišoni rühm

                                    Cucurbita maxima Duchesne (suureviljaline kõrvits)

                                             kõik sordid

                                    Cucurbita pepo L. (harilik kõrvits, sh küps kõrvits, samuti taldrikkõrvits või rullkõrvits, sh küpsemata taldrikkõrvits)

                                             kõik sordid

                                    Cynara cardunculus L.

                                             Hispaania artišoki rühm

                                             Kardi rühm

                                    Daucus carota L. (porgand ja söödaporgand)

                                             kõik sordid

                                    Foeniculum vulgare Mill. (harilik apteegitill)

                                                Azoricum'i rühm

                                    Lactuca sativa L. (aedsalat)

                                             kõik sordid

                                    Solanum lycopersicum L. (tomat)

                                             kõik sordid

                                    Petroselinum crispum (Mill.) Nyman ex A. W. Hill

                                             Lehtpeterselli rühm

                                             Juurpeterselli rühm

                                    Phaseolus coccineus L. (õisuba)

                                             kõik sordid

                                    Phaseolus vulgaris L.

                                             Põõsasaedoa rühm

                                             Lattoa rühm

                                    Pisum sativum L.

                                             Siledateralise herne rühm

                                             Kortsteralise herne rühm

                                             Suhkruherne rühm

                                    Raphanus sativus L.

                                             Redise rühm

                                             Musta rõika rühm

                                    Rheum rhabarbarum L. (harilik rabarber)

                                             kõik sordid

                                    Scorzonera hispanica L. (aed-mustjuur)

                                             kõik sordid

                                    Solanum melongena L. (baklažaan)

                                             kõik sordid

                                    Spinacia oleracea L. (aedspinat)

                                             kõik sordid

                                    Valerianella locusta (L.) Laterr. (põldkännak)

                                             kõik sordid

                                    Vicia faba L. (põlduba)

                                             kõik sordid

                                    Zea mays L.

                                             Suhkrumaisi rühm

                                             Lõheneva maisi rühm

               “.
            C OSA
            Direktiivi 93/61/EMÜ lisa veergu „Perekond või liik“ muudetakse järgmiselt:

                        a)

                        sõnad „Allium ascalonicum“ asendatakse sõnadega „Allium cepa – Aggregatum'i rühm“;

                        b)

                        sõnad „Allium cepa“ asendatakse sõnadega „Allium cepa – Cepa rühm“;

                        c)

                        sõnad „Brassica pekinensis“ asendatakse sõnadega „Brassica rapa – hiina kapsa rühm“;

                        d)

                        sõnad „Lycopersicon lycopersicum“ asendatakse sõnadega „Solanum lycopersicum“.


title: Komisjoni delegeeritud direktiiv (EL) 2019/1845, 8. august 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse bis(2-etüülheksüül)ftalaadi (DEHP) kasutamist mootorisüsteemide teatavates kummist komponentides (EMPs kohaldatav tekst)

text:
                  5.11.2019

                  ET

                  Euroopa Liidu Teataja

                  L 283/38

         KOMISJONI DELEGEERITUD DIREKTIIV (EL) 2019/1845,
         8. august 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse bis(2-etüülheksüül)ftalaadi (DEHP) kasutamist mootorisüsteemide teatavates kummist komponentides

            (EMPs kohaldatav tekst)

         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Bis(2-etüülheksüül)ftalaat (DEHP) on piiratud kasutusega aine, mis on kantud direktiivi 2011/65/EL II lisa loetellu. Komisjon sai 29. juunil 2017 direktiivi 2011/65/EL artikli 5 lõike 3 kohase taotluse lisada kõnealuse direktiivi III lisasse erand, mille kohaselt lubatakse kasutada DEHP-d kummist komponentides, nagu O-rõngad, tihendid, vibratsioonisummutid, vahetihendid, voolikud, läbiviigud ja korgid, mida kasutatakse sellistes mootorisüsteemides, sealhulgas väljalaskesüsteemides ja turboülelaadurites, mis ei ole ette nähtud üksnes tarbijale kasutamiseks (edaspidi „taotletud erand“).

                     (4)

                     Taotletud erandi hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

                     (5)

                     DEHP-d lisatakse kummile paindlikkuse andmiseks plastifikaatorina. Kummist komponente kasutatakse paindlike ühendustena mootorisüsteemide osade vahel ning need tagavad mootorite eluea jooksul lekete ärahoidmise, mootoriosade isoleerimise ning kaitse vibratsiooni või mustuse ja vedelike eest.

                     (6)

                     Praegu ei ole turul olemas kättesaadavaid DEHP-vabasid alternatiive, mis tagaksid piisava usaldusväärsuse taseme kasutamisel mootorites, kus on nõutav pikk eluiga ja eriomadused, nagu vastupidavus kontaktmaterjalile (nt kütus, määrdeõli, jahutusained, gaasid või mustus), temperatuurile ja vibratsioonile.

                     (7)

                     Kuna usaldusväärsed alternatiivid puuduvad, ei ole DEHP asendamine või kõrvaldamine mootorisüsteemides kasutatavates teatavates kummiosades veel teaduslikult ja tehniliselt teostatav. Taotletud erand on kooskõlas Euroopa Parlamendi ja nõukogu määrusega (EÜ) nr 1907/2006 (2) ning seega ei nõrgenda erand kõnealuse määrusega tagatud keskkonna- ja tervisekaitset.

                     (8)

                     Seega on asjakohane lubada taotletud erand, lisades taotlusega hõlmatud kasutusviisid, mis on seotud direktiivi 2011/65/EL I lisa kategooriasse 11 kuuluvate elektri- ja elektroonikaseadmetega, direktiivi 2011/65/EL III lisasse.

                     (9)

                     Erand tuleks lubada maksimaalselt viieks aastaks alates 22. juulist 2019, kooskõlas direktiivi 2011/65/EL artikli 4 lõikele 3 ja artikli 5 lõike 2 esimesele lõigule. Pidades silmas usaldusväärse asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. aprill 2020. Liikmesriigid edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates 1. mai 2020.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 8. august 2019

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL III lisasse lisatakse kanne 43:

                           „43

                           Bis(2-etüülheksüül)ftalaat kummist komponentides sellistes mootorisüsteemides, mis ei ole ette nähtud üksnes tarbijale kasutamiseks, ning tingimusel, et plastifitseeritud materjal ei puutu kokku inimese limaskestadega ega puutu pikaajaliselt kokku inimese nahaga ning et bis(2-etüülheksüül)ftalaadi sisaldus ei ületa järgmisi piirnorme:

                                       a)

                                       30 massiprotsenti kummist, mida kasutatakse

                                                   i)

                                                   rõngastihendite pinnakattevahendites,

                                                   ii)

                                                   kõvakummist vahetihendites või

                                                   iii)

                                                   kummist komponentides, mis sisalduvad vähemalt kolmest komponendist koosnevates koostudes, mis kasutavad töötamiseks elektrilist, mehaanilist või hüdraulilist energiat ning mis on kinnitatud mootori külge;

                                       b)

                                       10 massiprotsenti kummist kummi sisaldavate komponentide puhul, millele ei ole viidatud punktis a.

                                 Käesoleva punkti tähenduses on „pikaajaline kokkupuude inimnahaga“ pidev kokkupuude rohkem kui 10 minutit päevas või katkendlik kokkupuude 30 minuti jooksul päevas.

                           Kohaldatakse kategooria 11 suhtes; kehtivusaeg lõpeb 21. juulil 2024.“


title: Komisjoni delegeeritud direktiiv (EL) 2019/1846, 8. august 2019, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate sisepõlemismootorite joodistes (EMPs kohaldatav tekst)

text:
                  5.11.2019

                  ET

                  Euroopa Liidu Teataja

                  L 283/41

         KOMISJONI DELEGEERITUD DIREKTIIV (EL) 2019/1846,
         8. august 2019,
         millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse plii kasutamist teatavate sisepõlemismootorite joodistes

            (EMPs kohaldatav tekst)

         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks ohtlikke aineid, mis on loetletud kõnealuse direktiivi II lisas. Seda nõuet ei kohaldata direktiivi 2011/65/EL III lisas loetletud kasutusviiside suhtes.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Plii on piiratud kasutusega aine, mis on kantud direktiivi 2011/65/EL II lisasse. Komisjon sai 29. juunil 2017 direktiivi 2011/65/EL artikli 5 lõike 3 kohase taotluse lisada kõnealuse direktiivi III lisasse erand, mille kohaselt lubatakse kasutada pliid selliste sensorite, aktuaatorite ja mootori juhtplokkide joodistes, mis jälgivad ja kontrollivad selliste sisepõlemismootorite mootorisüsteeme (sealhulgas turboülelaadureid ja heitgaasisüsteemi kontrolliseadmeid), mida kasutatakse seadmetes, mis ei ole ette nähtud üksnes tarbijale kasutamiseks (edaspidi „taotletud erand“).

                     (4)

                     Taotletud erandi hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7.

                     (5)

                     Kõik taotletud erandi kohaldamisalasse kuuluvad mootorid on varustatud teatavat liiki andurite, aktuaatorite ja mootori juhtplokkidega, mis jälgivad ja kontrollivad mootori heitkoguseid, et tagada vastavus Euroopa Parlamendi ja nõukogu määrusele (EL) 2016/1628 (2). Sellistes mootorites ja heitgaasisüsteemides ning nende läheduses võivad olla väga rasked tingimused; seal esineb kõrge temperatuur ja vibratsioon, mis võivad põhjustada jooteühenduste varajast kahjustust.

                     (6)

                     Praegu on taotletud erandiga hõlmatud plii kasutusviiside puhul vaja lisaaega katsetusteks, et tagada kättesaadavate pliivabade alternatiivide usaldusväärsus.

                     (7)

                     Kuna usaldusväärsed alternatiivid puuduvad, ei ole plii asendamine või kõrvaldamine teatavates sisepõlemismootorites veel teaduslikult ja tehniliselt teostatav. Taotletud erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning seega ei nõrgenda erand kõnealuse määrusega tagatud keskkonna- ja tervisekaitset.

                     (8)

                     Seega on asjakohane lubada taotletud erand, lisades taotlusega hõlmatud kasutusviisid, mis on seotud direktiivi 2011/65/EL I lisa kategooriasse 11 kuuluvate elektri- ja elektroonikaseadmetega, direktiivi 2011/65/EL III lisasse.

                     (9)

                     Erand tuleks lubada maksimaalselt viieks aastaks alates 22. juulist 2019, kooskõlas direktiivi 2011/65/EL artikli 4 lõikele 3 ja artikli 5 lõike 2 esimesele lõigule. Pidades silmas usaldusväärse asendusaine leidmiseks tehtavate jätkuvate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [viienda kuu viimasel päeval pärast käesoleva direktiivi jõustumise kuupäeva]. Liikmesriigid edastavad kõnealuste õigus- ja haldusnormide teksti viivitamata komisjonile.
               Liikmesriigid kohaldavad kõnealuseid norme alates [järgmisest päevast pärast viienda kuu viimast päeva pärast käesoleva direktiivi jõustumise kuupäeva].
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 8. august 2019

                  Komisjoni nimel

                  president

               Jean-Claude JUNCKER

            (1)  ELT L 174, 1.7.2011, lk 88.

            (2)  Euroopa Parlamendi ja nõukogu 14. septembri 2016. aasta määrus (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks (ELT L 252, 16.9.2016, lk 53).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur (ELT L 396, 30.12.2006, lk 1).

            LISA
            Direktiivi 2011/65/EL III lisasse lisatakse kanne 44:

                           „44

                           Plii Euroopa Parlamendi ja nõukogu määruse (EL) 2016/1628 (*1) reguleerimisalasse kuuluvate selliste sisepõlemismootorite sensorite, aktuaatorite ja mootori juhtplokkide joodistes, mis on paigaldatud seadmetele, mis on käitamise ajal fikseeritud asendis ning mis on ette nähtud kutselistele kasutajatele, kuid mida kasutavad ka mittekutselised kasutajad.

                           Kohaldatakse kategooria 11 suhtes; kehtivusaeg lõpeb 21. juulil 2024.

               (*1)  Euroopa Parlamendi ja nõukogu 14. septembri 2016. aasta määrus (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks (ELT L 252, 16.9.2016, lk 53).“


title: Komisjoni rakendusdirektiiv (EL) 2019/68, 16. jaanuar 2019, millega nähakse ette tulirelvade ja nende oluliste osade märgistamise tehnilised nõuded vastavalt nõukogu direktiivile 91/477/EMÜ relvade omandamise ja valduse kontrolli kohta (EMPs kohaldatav tekst)

text:
                  17.1.2019

                  ET

                  Euroopa Liidu Teataja

                  L 15/18

         KOMISJONI RAKENDUSDIREKTIIV (EL) 2019/68,
         16. jaanuar 2019,
         millega nähakse ette tulirelvade ja nende oluliste osade märgistamise tehnilised nõuded vastavalt nõukogu direktiivile 91/477/EMÜ relvade omandamise ja valduse kontrolli kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 18. juuni 1991. aasta direktiivi 91/477/EMÜ relvade omandamise ja valduse kontrolli kohta, (1) eriti selle artikli 4 lõiget 2a,
         ning arvestades järgmist:

                     (1)

                     Direktiivi 91/477/EMÜ artikli 4 lõikega 1 kohustatakse liikmesriike tagama, et iga turule lastud tulirelv või tulirelva oluline osa on varustatud selge, püsiva ja ainulaadse märgistusega. Artikli 4 lõikes 2 on kindlaks määratud andmed, mida märgistus peab tulirelvade ja nende oluliste osade jälgitavuse suurendamiseks ning nende vaba liikumise lihtsustamiseks sisaldama. Väga väikeste oluliste osade märgistamisel piirdutakse seerianumbri, tähtnumbrilise koodi või digitaalkoodiga. Direktiivi artikli 4 lõikega 4 nõutakse, et liikmesriigid peavad andmekogumissüsteemi, kuhu kantakse kogu selline teave tulirelvade kohta, mida on vaja nende liikumise jälgimiseks ja nende kindlakstegemiseks, sealhulgas teave tulirelva ja selle oluliste osade märgistuse ja tulirelva mis tahes ümberehitamise või kohandamise kohta, mis toob kaasa tulirelva klassi või alamklassi muutmise, näiteks teave üksuse kohta, kes olulise osa asendas või muutis.

                     (2)

                     Riigivarudest alatiseks tsiviilkasutusse üleantud tulirelva või tulirelva olulise osa puhul peab märgistus sisaldama ka üleandva üksuse tunnusandmeid. Need tunnusandmed tuleb lisada tsiviilkasutusse üleandmise ajal, kui need ei sisaldu juba olemasolevas märgistuses.

                     (3)

                     Lisaks kohustatakse direktiiviga 91/477/EMÜ liikmesriike tagama, et tervikliku laskemoona iga väikseima üksikpakendi märgistusel oleks näidatud valmistaja nimi, partii identifitseerimisnumber, kaliiber ja laskemoona liik. Võttes arvesse laskemoona pakendamise praegust turutava ja tehnoloogia praegust arengutaset, ei ole selles etapis vaja kehtestada märgistuse tehnilisi nõudeid. Seepärast tuleks käesolevat direktiivi kohaldada üksnes tulirelvade ja nende oluliste osade (sealhulgas väga väikeste oluliste osade) märgistamise suhtes.

                     (4)

                     Märgistuse piisav tähemärgisuurus on ülimalt oluline, et saavutada tulirelvade ja nende oluliste osade jälgitavuse suurendamise eesmärk. Seepärast tuleks tehniliste nõuetega ette näha minimaalne tähemärgisuurus, millest liikmesriigid peavad kinni pidama, kui nad kehtestavad oma riigi õiguses märgistuse tähemärgisuuruse.

                     (5)

                     Võttes arvesse märgistamist ja registripidamist käsitlevaid väike- ja kergrelvade kontrolli rahvusvahelisi standardeid, tuleks relvaraamide ja relva lukukodade puhul, mis on valmistatud mittemetallilisest materjalist, mis ei pruugi tagada märgistuse selgust ja püsivust (näiteks teatava kategooria polümeersetest materjalidest), kanda märgistus metallplaadile, mis paigaldatakse püsivalt relvaraami või relva lukukoja materjalile. Liikmesriikidel peaks olema õigus lubada kasutada ka mõnd muud tehnikat, näiteks sügavale ulatuv lasergraveerimine, mis tagab mittemetallilisest materjalist valmistatud relvaraamide ja relva lukukodade märgistuse samaväärse selguse ja püsivuse taseme.

                     (6)

                     Selleks et hõlbustada tulirelvade ja nende oluliste osade jälgitavust liikmesriikide andmekogumissüsteemides, peaksid liikmesriigid valima tulirelvade ja nende oluliste osade märgistamiseks kasutatava tähestiku või tähestike üle otsustamisel üksnes ladina, slaavi või kreeka tähestiku vahel. Samamoodi tuleks tulirelvade ja nende oluliste osade märgistamiseks kasutatavaid numbrisüsteeme piirata nii, et iga liikmesriik saab valida üksnes araabia ja Rooma numbrisüsteemi vahel.

                     (7)

                     Käesolev direktiiv ei piira direktiivi 91/477/EMÜ artikli 3 kohaldamist.

                     (8)

                     Kooskõlas liikmesriikide ja komisjoni 28. septembri 2011. aasta ühise poliitilise deklaratsiooniga selgitavate dokumentide kohta (2) kohustuvad liikmesriigid põhjendatud juhtudel lisama ülevõtmismeetmeid käsitlevale teatele ühe või mitu dokumenti, milles selgitatakse seost direktiivi osade ja ülevõtvate siseriiklike õigusaktide vastavate osade vahel.

                     (9)

                     Käesoleva direktiiviga ette nähtud meetmed on kooskõlas direktiivi 91/477/EMÜ artikli 13b lõike 1 alusel loodud komitee arvamusega,

               ON VASTU VÕTNUD KÄESOLEVA DIREKTIIVI:

            Artikkel 1
            Kohaldamisala
            Käesolevat direktiivi kohaldatakse tulirelvade ja nende oluliste osade suhtes, kuid seda ei kohaldata tervikliku laskemoona väikseimate üksikpakendite suhtes.

            Artikkel 2
            Tulirelvade ja nende oluliste osade märgistamise tehnilised nõuded
            Liikmesriigid tagavad, et direktiivi 91/477/EMÜ artikliga 4 nõutav märgistus vastab käesoleva direktiivi lisas sätestatud tehnilistele nõuetele.

            Artikkel 3
            Ülevõtmissätted

               1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 17. jaanuariks 2020. Nad teatavad nendest viivitamata komisjonile.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 4
            Jõustumine
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 5
            Adressaadid
            Käesolev direktiiv on adresseeritud liikmesriikidele.

            Brüssel, 16. jaanuar 2019

                  Komisjoni nimel

                  president

               Jean-Claude JUNCKER

            (1)  EÜT L 256, 13.9.1991, lk 51.

            (2)  ELT C 369, 17.12.2011, lk 14.

            LISA

               Tulirelvade ja nende oluliste osade märgistamise tehnilised nõuded

                        1.

                        Märgistusel kasutatakse liikmesriigi ette nähtud tähemärgisuurust. Iga liikmesriigi ette nähtud tähemärgisuurus või minimaalne suurus on vähemalt 1,6 mm. Kui olulised osad on liiga väikesed, et neid saaks märgistada vastavalt direktiivi 91/477/EMÜ artiklile 4, võib nende märgistusel vajaduse korral kasutada väiksemat tähemärgisuurust.

                        2.

                        Liikmesriigi kindlaks määratud liiki mittemetallilisest materjalist valmistatud relvaraamide ja relva lukukodade puhul kantakse märgistus metallplaadile, mis paigaldatakse püsivalt relvaraami või relva lukukoja materjalile nii, et:

                                    a)

                                    plaati ei ole võimalik hõlpsalt või vaevata eemaldada ning

                                    b)

                                    plaadi eemaldamine hävitaks osa relvaraamist või lukukojast.

                              Liikmesriigid võivad lubada kasutada selliste relvaraamide või lukukodade märgistamiseks ka mõnd muud tehnikat, tingimusel et see tagab märgistuse samaväärse selguse ja püsivuse taseme.
                        Selleks et otsustada käesolevate tehniliste nõuete kohaldamiseks kindlaksmääratava mittemetallilise materjali üle, võtavad liikmesriigid arvesse, mil määral võib see materjal kahjustada märgistuse selgust ja püsivust.

                        3.

                        Märgistusel kasutatakse liikmesriigi ette nähtud tähestikku. Iga liikmesriigi ette nähtud tähestik või tähestikud on kas ladina, slaavi või kreeka tähestik.

                        4.

                        Märgistusel kasutatakse liikmesriigi ette nähtud numbrisüsteemi. Iga liikmesriigi ette nähtud numbrisüsteem või -süsteemid on kas araabia või Rooma numbrisüsteem.